Шәүкәт Биктимеров

Шәүкәт Биктимеров, Шәүкәт Хәсән улы Биктимеров (1928 елның 28 октябре, Миңгәр, Саба районы — 2012 елның 28 мае, Казан) — татар артисты, Г.Камал исемендәге Татар дәүләт академия театры актеры, ТАССР  (1968), РСФСР (1970), ССРБ (1977) халык артисты, Татарстанның Г. Тукай исемендәге Дәүләт (1967), РСФСР Дәүләт (1979), «Тантана» (2002) премияләре лауреатыЛауреаты премий им. Г. Тукая , Татарстан Фәннәр Академиясенең шәрәфле әгъзасы (2007). 1958-1991 елларда — КПСС әгъзасы.

Шәүкәт Биктимеров берничә дистә рольне уңышлы башкаруына карамастан, аны чын мәгънәсендә таныткан образы — «Әлдермештән Әлмәндәр» спектаклендә Әлмәндәр бабай роле. Әлеге образ инде озак еллар дәвамында сәхнәдә татар милләте йөзен, аның намусын, иманын һәм кыйбласын чагылдырган легендар каһарман булып тора.

 Тормыш юлы 
Шәүкәт Биктимеров 1928 елның 28 октябрендә Татарстанның Саба районы Миңгәр авылында туа. Тимершык авылында җидееллык мәктәпне тәмамлагач, колхозда эшләп ала. 1945 елда Шәүкәт Биктимеров Казанга килеп театр училищесына укырга керә һәм 1949 елда аны тәмамлый. Шул ук елны Г.Камал исемендәге Татар дәүләт академия театрында эшли башлый. Армиягә алына, театрга яңадан 1953-1954 елгы сезон башында кайта.

Озак еллар дәвамында театрда хезмәт итә. 1967 елда ул Чыңгыз Айтматовның «Гүзәлем Әсәл» спектаклендәге Байтимер роле өчен ТАССРның Г.Тукай исемендәге Дәүләт бүләгенә лаек була. 1979 елда исә Туфан Миңнуллинның «Әлдермештән Әлмәндәр» спектаклендәге Әлмәндәр роле өчен РСФСРның К.С.Станиславский исемендәге Дәүләт премиясе белән бүләкләнә.

1975-1980 елларда Шәүкәт Биктимеров — ТАССР Югары Советы депутаты.

Лаеклы ялга чыккач, ул гомерен Казанда үткәрә. 2012 елда ул «Тантана» премиясенең «Намус һәм тугрылык» номинациясендә бүләк ала, тик хәле авыр булуы аркасында аны алырга килә алмый. Озак вакыт авырганнан соң Шәүкәт Биктимеров 2012 елның 28 маенда Казанда вафат булаШәүкәт Биктимеров вафат. Аның белән хушлашу 29 май көнне Камал театрында үтә.

 Эшчәнлек 
Шәүкәт Биктимиров төрле характердагы йөздән артык рольне зур осталык белән башкара, ләкин тамашачылар актёрны, Туфан Миңнуллинның «Әлдермештән Әлмәндәр» әсәрендәге Әлмәндәр образында күргәч, шул образ белән тәңгәлләштерә башлыйлар. Бу инде артистның геройны югары дәрәҗәдә талантлы итеп һәм тулаем ача белүенә бәйледер. Шул легендар роль өчен Шәүкәт Биктимеров Станиславский исемендәге Дәүләт премиясенә лаек була.

 Башкарган рольләр 

 Хәтер 
200px|thumb|right|Ш. Биктимеров исемендәге Казан театр училищесы (техникум)
 2024 елның 29 мартында Татарстан Республикасы Министрлар Кабинеты карары белән Казан театр училищесына (техникум) исеме бирелгәнПостановление Кабинета Министров Республики Татарстан "О присвоении государственному автономному профессиональному образовательному учреждению «Казанское театральное училище» (техникум) имени Ш.Х.Биктемирова".
 Искәрмәләр 

 Сылтамалар 

 Камал театры сайты 
 Әлмәндәр бабайда кунакта
 Шәүкәт Биктимеров белән әңгәмә 

 Шәүкәт Биктимеров белән хушлашу 
 Шәүкәт Биктимеров вафат
 Шәүкәт Биктимеров вафат
 Шәүкәт Биктимеров вафат (видео истәлекләр) 
 Әлмәндәр бабайны соңгы юлга озатудан фоторепортаж 
 Казан Шәүкәт Биктимеров белән хушлашты
 Шәүкәт Биктимеров белән хушлашу
 Шәүкәт Биктимеров вафат
 Казан Шәүкәт Биктимеров белән хушлашты
 Шәүкәт Биктимеров белән хушлашу

 Шулай ук карагыз 

Төркем:Камал театры актерлары
Төркем:ТАССР халык артистлары
Төркем:Станиславский исемендәге Дәүләт премиясе лауреатлары
Төркем:ССРБ халык артистлары
Төркем:«Тантана» премиясе лауреатлары
Төркем:Казан театр укуханәсен тәмамлаучылар
Төркем:ССРБ Югары Шурасының Милләтләр Шурасында ТАССРдан депутатлар